ইন্ডিয়ান আইডল ১২ জয়ী পবনদ্বীপ রাজনের আরও তিন সার্জারি

ওয়েবডেস্ক: ইন্ডিয়ান আইডল ১২ (Indian Idol 12) জয়ী পবনদ্বীপ রাজনের (Pawandwip Rajan) আরও তিনটি সার্জারি হল। টানা আট ঘণ্টা অপারেশন হয়েছে পবনদ্বীপের। এই নিয়ে তাঁর মোট ৫টি অপারেশন হল। আইসিইউ (ICU) থেকে তাঁকে বের করা হয়েছে। গত ৫ মে উত্তরপ্রদেশে (Uttarpradesh) পথ দুর্ঘটনায় গুরুতর জখম হন তিনি। দিল্লি যাওয়ার পথে মোরাদাবাদে এই পথ দুর্ঘটনা ঘটে। তাঁর এসইউভি গাড়ির সঙ্গে একটি ট্রাকের সংঘর্ষ হয়। মাথায় গুরুতর চোট পান এই সঙ্গীত শিল্পী। তাঁর সঙ্গে চালক ও আরও একজন জখম হন। তিনি সেরে উঠছেন। নয়ডার একটি হাসপাতালে ভর্তি রয়েছেন তিনি।

পনদ্বীপের এই দুর্ঘটনার জেরে তাঁর ভক্তরা সোশ্যাল মিডিয়ায় উদ্বেগ প্রকাশ করেছেন। অনেক সঙ্গীত শিল্পী দ্রুত সুস্থতা কামনা করে সোশ্যাল মিডিয়ায় পোস্ট করেছেন। পবনদ্বীপ আদতে উত্তরাখণ্ডের চম্পাবতের বাসিন্দা। তাঁর ঘনিষ্ঠ বন্ধু গোবিন্দ দীঘারি পবনদ্বীপের স্বাস্থ্যের বিষয়ে প্রতি মুহূর্তে আপডেট দিচ্ছেন সোশ্যাল নেটওয়ার্কিং সাইটে। তাঁর এক ভক্ত লিখেছেন, দ্রুত সুস্থ হয়ে ওঠো পবনু। ভগবান তোমাকে আশীর্বাদ করুক।

আরও পড়ুন: সারা-সিদ্ধান্ত চতুর্বেদি নতুন সম্পর্কের গুঞ্জন! বলিউড অভিষেক নিয়ে কি জানালেন শচীন-কন্যা!